|  |
| --- |
| **C:\Users\User\AppData\Local\Temp\Rar$DI77.544\ESFIVP-I-1.jpg** |

|  |
| --- |
| [Vinapack, UAB logotipas](http://rekvizitai.vz.lt/imone/uab_vinapack/) |

**KONKURSO SĄLYGOS**

**BIOKURO KARŠTO ORO GENERATORIUS SU PRIKLAUSINIAIS IR JO ĮDIEGIMAS**

**TURINYS**

[**1. BENDROSIOS NUOSTATOS 2**](#_Toc493498531)

[**2. PIRKIMO OBJEKTAS 2**](#_Toc493498532)

[**3. TIEKĖJŲ kvalifikacijos reikalavimai 2**](#_Toc493498533)

[**4. PASIŪLYMŲ RENGIMAS, PATEIKIMAS, KEITIMAS 6**](#_Toc493498536)

[**5. konkurso SĄLYGŲ PAAIŠKINIMAS IR PATIKSLINIMAS 8**](#_Toc493498537)

[**6. vOKŲ SU PASIŪLYMAIS ATPLĖŠIMO procedūros 8**](#_Toc493498542)

[**7. PASIŪLYMŲ NAGRINĖJIMAS, VERTINIMAS IR PASIŪLYMŲ ATMETIMO PRIEŽASTYS 9**](#_Toc493498546)

[**8. PASIŪLYMŲ EKONOMINIO NAUDINGUMO VERTINIMAS 10**](#_Toc493498560)

[**9. PASIŪLYMŲ EILĖ IR SPRENDIMAS DĖL PIRKIMO SUTARTIES SUDARYMO 11**](#_Toc493498560)

[**10. PIRKIMO SUTARTIES SĄLYGOS 12**](#_Toc493498562)

PRIEDAI:

1. Pasiūlymo A forma.
2. Pasiūlymo B forma.
3. Techninė specifikacija.
4. **BENDROSIOS NUOSTATOS**
5. UAB „Vinapack“ (toliau – Pirkėjas) vykdo iš Europos Sąjungos struktūrinių fondų lėšų bendrai finansuojamą projektą „Atsinaujinančių energijos šaltinių diegimas UAB „Vinapack“ (Nr. 04.2.1.-LVPA-K-836-01-0006), ir numato įsigyti Biokuro karšto oro generatorių su priklausiniais ir jo įdiegimo paslaugas.
6. Vartojamos pagrindinės sąvokos, apibrėžtos Projektų administravimo ir finansavimo taisyklėse, patvirtintose Lietuvos Respublikos finansų ministro 2014 m. spalio 8 d. įsakymu Nr. 1K-316 (toliau – Taisyklės).
7. Atsižvelgiant į tai, kad Pirkėjas nėra perkančioji organizacija pagal Lietuvos Respublikos viešųjų pirkimų įstatymą, šis pirkimas vykdomas vadovaujantis Taisyklėmis, Lietuvos Respublikos civiliniu kodeksu (toliau – Civilinis kodeksas), kitais teisės aktais bei konkurso sąlygomis.
8. Pirkimas atliekamas laikantis lygiateisiškumo, nediskriminavimo, skaidrumo, abipusio pripažinimo, proporcingumo principų ir konfidencialumo bei nešališkumo reikalavimų.
9. Skelbimas apie pirkimą paskelbtas internetinėje svetainėje [www.esinvesticijos.lt](http://www.esinvesticijos.lt).
10. Konkursui neįvykus dėl to, kad nebuvo gauta nė vieno Pirkėjo nustatytus reikalavimus atitinkančio tiekėjo pasiūlymo, Pirkėjas pasilieka teisę pakartotinai pirkimą vykdyti kreipiantis į vieną Tiekėją Taisyklių 461 punkte nustatyta tvarka.
11. Pirkimą vykdo Pirkėjo pirkimo komisija (toliau – Komisija).
12. Pirkėjo įgaliotas asmuo palaikyti tiesioginį ryšį su tiekėjais ir gauti iš jų su pirkimo procedūromis susijusius pranešimus: direktorius Mindaugas Jukna, tel. (8 607) 66669, el. p mindaugas@vinapack.eu.
13. **PIRKIMO OBJEKTAS**
14. Perkamas Biokuro karšto oro generatorius su priklausiniais ir jo įdiegimo paslaugos. Įrangos ir jos įdiegimo techninės savybės ir reikalavimai nustatyti techninėje specifikacijoje (3 priedas).
15. Pirkimas į dalis neskirstomas.
16. Prekės turi būti pristatytos ir visi įdiegimo darbai atlikti per 6 mėn. nuo sutarties pasirašymo dienos, bet ne vėliau nei iki 2018-07-31.
17. Prekės turi būti naujos (nenaudotos).
18. Prekių pristatymo ir įdiegimo vieta - UAB „Vinapack“, Kauno g. 2E, Ežerėlis, Kauno r.
19. **TIEKĖJŲ KVALIFIKACIJOS REIKALAVI****MAI**
20. Tiekėjas, pageidaujantis dalyvauti pirkime, turi atitikti šiuos minimalius kvalifikacijos reikalavimus ir pateikti lentelėse nurodytus kvalifikacinius reikalavimus įrodančius dokumentus:

1 lentelė

|  |  |  |
| --- | --- | --- |
| **Eil. Nr.** | **Kvalifikaciniai reikalavimai** | **Kvalifikacijos reikalavimus įrodantys dokumentai** |
| **Bendrieji reikalavimai tiekėjų kvalifikacijai** | | |
| 1. | Tiekėjui, kuris yra fizinis asmuo, arba tiekėjo, kuris yra juridinis asmuo, kita organizacija ar jos padalinys, vadovui, kitam valdymo ar priežiūros organo nariui ar kitam asmeniui, turinčiam (turintiems) teisę atstovauti tiekėjui ar jį kontroliuoti, jo vardu priimti sprendimą, sudaryti sandorį, ar buhalteriui (buhalteriams) ar kitam (kitiems) asmeniui (asmenims), turinčiam (turintiems) teisę surašyti ir pasirašyti tiekėjo apskaitos dokumentus, per pastaruosius 5 metus nebuvo priimtas ir įsiteisėjęs apkaltinamasis teismo nuosprendis ir šis asmuo neturi neišnykusio ar nepanaikinto teistumo už šią nusikalstamą veiklą:  1) dalyvavimą nusikalstamame susivienijime, jo organizavimą ar vadovavimą jam;  2) kyšininkavimą, prekybą poveikiu, papirkimą;  3) sukčiavimą, turto pasisavinimą, turto iššvaistymą, apgaulingą pareiškimą apie juridinio asmens veiklą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, apgaulingą apskaitos tvarkymą ar piktnaudžiavimą, kai šiomis nusikalstamomis veikomis kėsinamasi į Europos Sąjungos finansinius interesus, kaip apibrėžta Konvencijos dėl Europos Bendrijų finansinių interesų apsaugos 1 straipsnyje;  4) nusikalstamą bankrotą;  5) teroristinį ir su teroristine veikla susijusį nusikaltimą;  6) nusikalstamu būdu gauto turto legalizavimą;  7) prekybą žmonėmis, vaiko pirkimą arba pardavimą;  8) įsipareigojimų, susijusių su mokesčių, įskaitant socialinio draudimo įmokas, mokėjimu, nevykdymą pagal šalies, kurioje registruotas tiekėjas, ar šalies, kurioje yra perkantysis subjektas, reikalavimus.  9) iš kitos valstybės tiekėjo atliktą nusikaltimą, apibrėžtą Direktyvos 2014/24/ES 57 straipsnio 1 dalyje išvardytus Europos Sąjungos teisės aktus įgyvendinančiuose kitų valstybių teisės aktuose.  Taip pat už šiame reikalavime išvardytas veikas tiekėjui, kuris yra juridinis asmuo, kita organizacija ar jos padalinys, per pastaruosius 5 metus nebuvo priimtas ir įsiteisėjęs apkaltinamasis teismo nuosprendis arba šio reikalavimo 8 punkte nurodytu atveju – galutinis administracinis sprendimas (jeigu toks sprendimas priimamas pagal tiekėjo šalies teisės aktų reikalavimus). | Išrašas iš teismo sprendimo arba Informatikos ir ryšių departamento prie Vidaus reikalų ministerijos ar valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis, arba atitinkamos užsienio šalies institucijos dokumentas (pateikiama patvirtinta dokumento kopija), išduotas ne anksčiau kaip 30 dienų iki paraiškų pateikimo termino pabaigos. Jei dokumentas išduotas anksčiau, tačiau jame nurodytas galiojimo terminas ilgesnis nei paraiškų pateikimo terminas, toks dokumentas jo galiojimo laikotarpiu yra priimtinas. |
| 2. | Tiekėjas yra įvykdęs įsipareigojimus, susijusius su mokesčių, įskaitant socialinio draudimo įmokas, mokėjimu pagal šalies, kurioje jis registruotas, ar šalies, kurioje yra perkantysis subjektas, reikalavimus.  Tačiau šis reikalavimas netaikomas, jeigu:  1) tiekėjas yra įsipareigojęs sumokėti mokesčius, įskaitant socialinio draudimo įmokas ir dėl to laikomas jau įvykdžiusiu šiame reikalavime nurodytus įsipareigojimus;  2) įsiskolinimo suma neviršija 50 Eur (penkiasdešimt eurų);  3) tiekėjas apie tikslią jo įsiskolinimo sumą informuotas tokiu metu, kad iki paraiškų pateikimo termino pabaigos nespėjo sumokėti mokesčių, įskaitant socialinio draudimo įmokas, sudaryti mokestinės paskolos sutarties ar kito panašaus pobūdžio įpareigojančio susitarimo dėl jų sumokėjimo ar imtis kitų priemonių, kad atitiktų šio reikalavimo 1 punkto nuostatas. Tiekėjas šiuo pagrindu nepašalinamas iš pirkimo procedūros, jeigu, perkančiajam subjektui reikalaujant pateikti aktualius dokumentus pagal Bendrųjų sąlygų 7 skyrių, jis įrodo, kad jau yra laikomas įvykdžiusiu įsipareigojimus, susijusius su mokesčių, įskaitant socialinio draudimo įmokas, mokėjimu. | 1. Tiekėjas yra įvykdęs įsipareigojimus, susijusius su mokesčių mokėjimu, pateikiama: Valstybinės mokesčių inspekcijos prie Lietuvos Respublikos finansų ministerijos išduotas dokumentas arba valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis, jeigu tiekėjas yra registruotas užsienio šalyje - atitinkamos užsienio šalies institucijos dokumentas (pateikiama patvirtinta dokumento kopija), išduotas ne anksčiau kaip 30 dienų iki paraiškų pateikimo termino pabaigos. Jei dokumentas išduotas anksčiau, tačiau jame nurodytas galiojimo terminas ilgesnis nei paraiškų pateikimo terminas, toks dokumentas jo galiojimo laikotarpiu yra priimtinas.   2) Tiekėjas yra įvykdęs įsipareigojimus, susijusius su socialinio draudimo įmokų mokėjimu, pateikiama:  2.1) Jeigu tiekėjas yra juridinis asmuo, registruotas Lietuvos Respublikoje, iš jo nereikalaujama pateikti jokių šį reikalavimą įrodančių dokumentų. Perkantysis subjektas tikrina duomenis pats nacionalinėje duomenų bazėje (<http://draudejai.sodra.lt/draudeju_viesi_duomenys/>). Jeigu dėl „Sodros“ informacinės sistemos techninių trikdžių perkantysis subjektas neturės galimybės patikrinti neatlygintinai prieinamų duomenų apie tiekėją (juridinį asmenį), ji turės teisę prašyti tiekėjo (juridinio asmens), pateikti nustatyta tvarka išduotą dokumentą, patvirtinantį atitiktį šiam reikalavimui.  2.2) Jeigu tiekėjas yra fizinis asmuo, registruotas Lietuvos Respublikoje, pateikia Valstybinio socialinio draudimo fondo valdybos teritorinių skyrių ir kitų Valstybinio socialinio draudimo fondo įstaigų, susijusių su Valstybinio socialinio draudimo fondo administravimu, išduotą dokumentą, arba pateikia valstybės įmonės Registrų centro Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis (pateikiama patvirtinta dokumento kopija).  2.3) Kitos valstybės tiekėjas, kuris yra fizinis arba juridinis asmuo, pateikia šalies, kurioje jis yra registruotas, kompetentingos valstybės institucijos išduotą pažymą (pateikiama patvirtinta dokumento kopija).  2.2 ir 2.3 punkte nurodyti dokumentai turi būti išduoti ne anksčiau kaip 30 dienų iki paraiškų pateikimo termino pabaigos. Jei dokumentas išduotas anksčiau, tačiau jame nurodytas galiojimo terminas ilgesnis nei paraiškų pateikimo terminas, toks dokumentas jo galiojimo laikotarpiu yra priimtinas. |
| 1. **Ekonominės ir finansinės būklės, techninio ir profesinio pajėgumo reikalavimai** | | |
| 3. | Tiekėjas per pastaruosius 3 metus (iki pasiūlymų pateikimo termino pabaigos) arba nuo įregistravimo pradžios (jeigu veiklą pradėjo vykdyti vėliau) yra tinkamai įvykdęs bent 1 sutartį, susijusią su biokuro karšto oro generatoriaus su priklausiniais įdiegimu (prekyba ir (ar) įdiegimas, ir (ar) aptarnavimas). | Tiekėjo per pastaruosius 3 metus (iki pasiūlymų pateikimo termino pabaigos) arba nuo įregistravimo pradžios (jeigu veiklą vykdė mažiau nei 3 metus) nurodytoje srityje įvykdytų sutarčių sąrašas, nurodant sutarčių pavadinimus, pateikiant trumpus jų aprašymus, vykdymo laikotarpį, užsakovus.  (Pateikiama patvirtinta dokumento kopija). |
| 4. | Vykdydamas veiklą tiekėjas laikosi aplinkos apsaugos vadybos sistemoje  ISO 14001:2004 nustatytų aplinkos vadybos sistemos standartų. | Tiekėjas turi pateikti nepriklausomos įstaigos išduotą sertifikato kopiją liudijančią, kad tiekėjas laikosi ISO 14001:2004 ar kito lygiaverčio standarto nustatytų aplinkos vadybos sistemos standartų.  (Pateikiama patvirtinta dokumento kopija). |
| 5. | Vykdydamas veiklą tiekėjas laikosi kokybės vadybos sistemoje  ISO 9001:2000 nustatytų kokybės vadybos sistemos standartų. | Tiekėjas turi pateikti nepriklausomos įstaigos išduotą sertifikato kopiją liudijančią, kad tiekėjas laikosi ISO 9001:2000 ar kito lygiaverčio standarto nustatytų kokybės vadybos sistemos reikalavimų.  (Pateikiama patvirtinta dokumento kopija). |

Pastaba: dokumentų kopijos yra tvirtinamos tiekėjo ar jo įgalioto asmens parašu, nurodant žodžius „Kopija tikra“ ir pareigų pavadinimą, vardą, pavardę, datą ir antspaudą (jei turi).

1. Tiekėjo, neatitinkančio 1 lentelėje nurodytų kvalifikacinių reikalavimų, pasiūlymas atmetamas.
2. Tiekėjas gali remtis kitų ūkio subjektų pajėgumais, kad atitiktų techninio ir profesinio pajėgumo reikalavimus, neatsižvelgiant į ryšio su tais ūkio subjektais teisinį pobūdį (*jungtinė veikla (partnerystė), subranga, rėmimasis dukterinių (patronuojamųjų) įmonių pajėgumais ir panašiai).* Šiuo atveju tiekėjai privalo įrodyti Pirkėjui, kad vykdant pirkimo sutartį ūkio subjektų, kurių pajėgumais jis remiasi, ištekliai jam bus prieinami. Tam įrodyti tiekėjas turi pateikti pirkimo sutarčių ar kitų dokumentų nuorašus, kurie patvirtintų, kad dalyviui kitų ūkio subjektų ištekliai bus prieinami per visą sutartinių įsipareigojimų vykdymo laikotarpį.
3. Jei bendrą pasiūlymą pateikia ūkio subjektų grupė, Tiekėjų kvalifikacijos lentelės 1-2 punkte nustatytus kvalifikacijos reikalavimus turi atitikti ir pateikti nurodytus dokumentus kiekvienas ūkio subjektų grupės narys atskirai, o Tiekėjų kvalifikacijos lentelės 3–5punktuose nustatytus kvalifikacijos reikalavimus turi atitikti ir pateikti nurodytus dokumentus bent vienas ūkio subjektų grupės narys arba visi ūkio subjektų grupės nariai kartu.
4. Savo pasiūlyme tiekėjas turi nurodyti, kokius subtiekėjus jis ketina pasitelkti, jei pasitelks. Kai pasiūlymą teikiantis tiekėjas nurodo, kad sutarties vykdymo metu jis numato remtis kitų ūkio subjektų (subtiekėjų) pajėgumais, su kuriais tiekėjas nėra sudaręs jungtinės veiklos sutarties, tiekėjas privalo pateikti įrodymus patvirtinančius, kad tokie pajėgumai jam bus prieinami. Tam įrodyti tiekėjas turi pateikti tiekėjo ir subtiekėjo pasirašytas preliminarias sutartis arba ketinimų protokolus ar kitus lygiaverčius dokumentus, patvirtinančius, kad laimėjus pirkimą, pirkimo sutarties vykdymo metu tiekėjui bus prieinami subtiekėjų pajėgumai (pateikiamos patvirtintų dokumentų kopijos).
5. Tiekėjo pasiūlymas atmetamas, jeigu apie nustatytų reikalavimų atitikimą jis pateikė melagingą informaciją, kurią UAB „Vinapack“ gali įrodyti bet kokiomis teisėtomis priemonėmis.
6. Jei pirkimo procedūrose dalyvauja ūkio subjektų grupė, ji pateikia jungtinės veiklos sutartį (pateikiama patvirtinta dokumento kopija). Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su Pirkėju sudaryti pirkimo sutartį, šių įsipareigojimų vertės dalis, įeinanti į bendrą pirkimo sutarties vertę. Jungtinės veiklos sutartis turi numatyti solidarią visų šios sutarties šalių atsakomybę už prievolių Pirkėjui nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei (su kuo Pirkėjas turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją).
7. Pirkėjas nereikalauja, kad ūkio subjektų grupės pateiktą pasiūlymą pripažinus geriausiu ir pirkėjui pasiūlius sudaryti pirkimo sutartį, ši ūkio subjektų grupė įgautų tam tikrą teisinę formą.
8. **PASIŪLYMŲ RENGIMAS, PATEIKIMAS, KEITIMAS**
9. Pateikdamas pasiūlymą tiekėjas sutinka su šiomis konkurso sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.
10. Pasiūlymas turi būti pateikiamas raštu, pasirašytas tiekėjo arba jo įgalioto asmens (pateikiamas įgaliojimą suteikiantis dokumentas). Pasiūlymo (su priedais) lapai turi būti sunumeruoti, susiūti taip, kad nepažeidžiant susiuvimo, nebūtų galima į pasiūlymą įdėti naujų lapų, išimti lapų arba juos pakeisti. Paskutiniojo lapo antrojoje pusėje pasiūlymas turi būti patvirtintas tiekėjo ar jo įgalioto asmens parašu bei antspaudu.
11. Tiekėjo pasiūlymas bei kita korespondencija pateikiama lietuvių kalba. Jei atitinkami dokumentai yra išduoti kita kalba, turi būti pateiktas tinkamai patvirtintas vertimas į lietuvių kalbą. Vertimas turi būti patvirtintas vertėjo parašu ir vertimo biuro antspaudu
12. Tiekėjas savo pasiūlymą privalo parengti pagal šių konkurso sąlygų 1 ir 2 prieduose pateiktas A ir B formas. A forma skirta techninės informacijos ir kvalifikacinių duomenų apie tiekėją pasiūlymo daliai (toliau – Techninis pasiūlymas). Techniniame pasiūlyme tiekėjas negali pateikti jokios informacijos, iš kurios būtų galima nustatyti pasiūlymo kainą. B forma skirta tik kainai. Užpildytas A ir B formas su atitinkamais priedais Tiekėjas pateikia atskiruose vokuose. Abu vokai pateikiami užklijuotame voke. Ant voko turi būti užrašytas pirkimo pavadinimas, tiekėjo pavadinimas ir adresas. Ant voko taip pat turi būti užrašas „Neatplėšti iki pasiūlymų pateikimo termino pabaigos“.
13. Tiekėjas gali pateikti tik vieną pasiūlymą – individualiai arba kaip ūkio subjektų grupės narys. Jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus, visi tokie pasiūlymai bus atmesti.
14. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.
    1. Pasiūlymą sudaro tiekėjo raštu pateiktų dokumentų visuma:
    2. pasirašytą tiekėjo pasiūlymo, parengto pagal konkurso sąlygų 1 priede pateiktą pasiūlymo A dalies formą „Techninis pasiūlymas“, skirtą pasiūlymo techninės informacijos ir duomenų apie tiekėją pasiūlymo daliai;
    3. tiekėjo kvalifikaciją patvirtinančius duomenis ir dokumentus (šių konkurso sąlygų 14 punkto lentelėje išvardinti dokumentai);
    4. jungtinės veiklos sutarties, atitinkančios konkurso sąlygose nustatytus reikalavimus (jeigu dalyvauja ūkio subjektų grupė), kopiją;
    5. jeigu tiekėjas pasitelkia kitus ūkio subjektus – įrodymus, kad šie ištekliai bus prieinami per visą sutartinių įsipareigojimų įvykdymo laikotarpį;
    6. kita konkurso sąlygose prašoma informacija ir (ar) dokumentai.
    7. Jei pasiūlymą pasirašo tiekėjo vadovo įgaliotas asmuo, pasiūlyme turi būti pateiktas tokią teisę suteikiantis pasirašytas galiojantis įgaliojimas.
15. Pasiūlymai turi būti pateikti iki **2018 m. vasario 12 d. 12.00** **val.** Lietuvos laiku. Pasiūlymai turi būti pristatyti adresu: UAB “Vinapack”, Kauno g. 2E, Ežerėlis. Pasiūlymas turi būti pateiktas paštu arba per kurjerį. Pasiūlymai konkursui, pateikti pavėluotai, neatplėšiami ir grąžinami juos pateikusiems tiekėjams.
16. Pasiūlymuose nurodoma kaina pateikiama eurais (suapvalinant iki dviejų skaičių po kablelio). Apskaičiuojant kainą turi būti atsižvelgta į visus techninėje specifikacijoje (konkurso sąlygų 3 priedas) išdėstytus reikalavimus. Į kainą turi būti įskaityti visi mokesčiai (taip pat PVM) ir visos kitos, su sutarties vykdymu susijusios tiekėjo išlaidos (sandėliavimo, transportavimo, montavimo, įrengimo ir kt.).
17. Tiekėjai pasiūlyme turi nurodyti, kokia pasiūlyme pateikta informacija yra konfidenciali. Pirkėjas, Komisija, jos nariai ar ekspertai ir kiti asmenys negali atskleisti tiekėjo pateiktos informacijos, kurią tiekėjas nurodė kaip konfidencialią. Informacija, kurią viešai skelbti įpareigoja Lietuvos Respublikos teisės aktai negali būti tiekėjo nurodoma kaip konfidenciali. Pasiūlyme pateikta informacija apie tiekėjo, atitiktį kvalifikacijos reikalavimams, informacija apie pasitektus ūkio subjektus, kurių pajėgumais remiasi tiekėjas ir subtiekėjus, išskyrus informaciją, kurią atskleidus būtų pažeisti Asmens duomenų teisinės apsaugos įstatymo reikalavimai, nėra laikoma konfidencialia informacija. Pasiūlyme nurodyta paslaugų kaina, išskyrus jos sudedamąsias dalis, nėra laikoma konfidencialia informacija.
18. Pasiūlymas galioja jame tiekėjo nurodytą laiką. Pasiūlymas turi galioti nuo pasiūlymų pateikimo galutinio termino dienos iki 2018 m. kovo 12 d. imtinai. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta pirkimo dokumentuose.
19. Kol nesibaigė pasiūlymų galiojimo laikas, Pirkėjas turi teisę prašyti, kad tiekėjai pratęstų jų galiojimą iki konkrečiai nurodyto laiko. Tiekėjas tokį prašymą gali atmesti.
20. Pirkėjas turi teisę pratęsti pasiūlymo pateikimo terminą. Apie naują pasiūlymų pateikimo terminą Pirkėjas praneša raštu visiems tiekėjams, gavusiems konkurso sąlygas bei paskelbia apie tai internetinėje svetainėje [www.esinvesticijos.lt](http://www.esinvesticijos.lt).
21. Tiekėjas iki pasiūlymų pateikimo termino pabaigos turi teisę pakeisti arba atšaukti savo pasiūlymą. Pakeitimas arba pranešimas, kad pasiūlymas atšaukiamas, pripažįstamas galiojančiu, jei jis gaunamas raštu iki pasiūlymų pateikimo termino pabaigos.
22. **KONKURSO SĄLYGŲ PAAIŠKINIMAS IR PATIKSLINIMAS**
23. Pirkėjas organizuoja pirkimo dokumentų aiškinamąjį susitikimą ar apsilankymą vietoje. Konkreti susitikimo data ir laikas derinamas su kiekvienu pageidaujančiu tiekėju atskirai, taip, kad susitikimas įvyktų ne vėliau kaip likus 4 dienoms iki pasiūlymų pateikimo termino pabaigos.
24. Konkurso sąlygos gali būti paaiškinamos, patikslinamos tiekėjų iniciatyva, jiems raštu kreipiantis į Pirkėją. Prašymai paaiškinti konkurso sąlygas gali būti pateikiami Tiekėjui ne vėliau kaip likus 3 darbo dienoms iki pasiūlymų pateikimo termino pabaigos. Tiekėjai turėtų būti aktyvūs ir pateikti klausimus ar paprašyti paaiškinti konkurso sąlygas iš karto jas išanalizavę, atsižvelgdami į tai, kad, pasibaigus pasiūlymų pateikimo terminui, pasiūlymo turinio keisti nebus galima.
25. Nesibaigus pasiūlymų pateikimo terminui, Pirkėjas turi teisę savo iniciatyva paaiškinti, patikslinti konkurso sąlygas.
26. Atsakydama į kiekvieną tiekėjo pateiktą prašymą paaiškinti konkurso sąlygas, arba aiškindamas, tikslindama konkurso sąlygas savo iniciatyva, Pirkėjas turi paaiškinimus, patikslinimus pateikti ne vėliau kaip likus 1 darbo dienai iki pasiūlymų pateikimo termino pabaigos.
27. Tuo atveju, kai tikslinama paskelbta informacija, Pirkėjas atitinkamai pratęsia pasiūlymų pateikimo terminą protingumo kriterijų atitinkančiam terminui, per kurį tiekėjai, rengdami pasiūlymus, galėtų atsižvelgti į paaiškinimus (patikslinimus). Jeigu Pirkėjas konkurso sąlygas paaiškina (patikslina) ir negali konkurso sąlygų paaiškinimų (patikslinimų) pateikti taip, kad visi tiekėjai juos gautų ne vėliau kaip likus 1 darbo dienai iki pasiūlymų pateikimo termino pabaigos, ji perkelia pasiūlymų pateikimo terminą laikui, per kurį tiekėjai, rengdami pirkimo pasiūlymus, galėtų atsižvelgti į šiuos paaiškinimus (patikslinimus).
28. Bet kokia informacija, konkurso sąlygų paaiškinimai, pranešimai ar kitas Pirkėjo ir tiekėjo susirašinėjimas yra vykdomas tik raštu. Tiesioginį ryšį su tiekėjais įgaliotas palaikyti: UAB „Vinapack“ direktorius Mindaugas Jukna, tel. 8 (607) 66669, el. p. info@vinapack.eu.
29. **VOKŲ SU PASIŪLYMAIS ATPLĖŠIMO PROCEDŪROS**
30. Susipažinimas su gautais pasiūlymais vyksta dviejuose Komisijos posėdžiuose. Pirmajame posėdyje atplėšiami vokai, kuriuose yra techniniai duomenys, dokumentai ir kita informacija apie tiekėjus, antrajame – vokai, kuriuose nurodytos kainos.
31. Komisijos posėdis, kuriame atplėšiami vokai su pasiūlymų techniniais duomenimis ir informacija bei dokumentais apie tiekėjus, vyks UAB “Vinapack”, Kauno g. 2E, Ežerėlis, Komisijos posėdyje **2018 m. vasario 12 d.** Šio posėdžio laikas – **12** **val. 00 min**.
32. Vokų su pasiūlymais atplėšimo procedūroje nedalyvauja pasiūlymus pateikę dalyviai arba jų įgalioti atstovai. Vokų su pasiūlytais atplėšimo procedūroje susipažįstama su gautų pasiūlymų techniniais duomenimis ir informacija apie tiekėjus. Pateikiama ši informacija:
    1. pasiūlymą pateikusio tiekėjo pavadinimas;
    2. ar nurodytas įgaliotojo asmens vardas, pavardė, pareigos;
    3. pateikiamos pagrindinės techninės pasiūlymo charakteristikos.
33. Vokų, su gautų pasiūlymų kainomis, atplėšimo Komisijos posėdis įvyks tik tada, kai Pirkėjas patikrins, ar tiekėjų kvalifikacija ir pateiktų pasiūlymų techniniai duomenys atitinka konkurso sąlygose nustatytus reikalavimus ir įvertins pateiktus techninius pasiūlymus.Apie vertinimo rezultatus ir vokų, su gautų pasiūlymų kainomis, atplėšimo Komisijos posėdžio datą dalyviai informuojami raštu.
34. Jeigu Pirkėjas, patikrinęs ir įvertinęs pasiūlymų techninius duomenis ir informaciją apie tiekėjus, atmeta pasiūlymą, neatplėštas vokas su kainos pasiūlymu grąžinamas tiekėjui.
35. Vokų, su gautų pasiūlymų kainomis, atplėšimo procedūroje pasiūlymus pateikę tiekėjai nedalyvauja. Pirkėjas paskelbia pasiūlymą pateikusio tiekėjo pavadinimą ir pasiūlyme nurodytą kainą.
36. Tuo atveju, kai pasiūlyme nurodyta kaina, išreikšta skaičiais, neatitinka kainos, nurodytos žodžiais, teisinga laikoma kaina, nurodyta žodžiais.
37. **PASIŪLYMŲ NAGRINĖJIMAS, VERTINIMAS IR PASIŪLYMŲ ATMETIMO PRIEŽASTYS**
38. Pirkimui pateiktus pasiūlymus nagrinėja ir vertina Komisija. Pasiūlymai nagrinėjami ir vertinami konfidencialiai, nedalyvaujant pasiūlymus pateikusiems dalyviams ar jų atstovams.
39. Komisija priima sprendimą dėl kiekvieno pasiūlymą pateikusio tiekėjo minimalių kvalifikacijos duomenų atitikties konkurso sąlygose nustatytiems reikalavimams. Jeigu tiekėjas pateikė netikslius ar neišsamius duomenis apie savo kvalifikaciją, Komisija prašo tiekėją šiuos duomenis papildyti arba paaiškinti per protingą terminą. Teisę dalyvauti tolesnėse pirkimo procedūrose turi tik tie tiekėjai, kurių kvalifikacijos duomenys atitinka Komisijos keliamus reikalavimus.
40. Iškilus klausimams dėl pasiūlymų turinio ir Komisijai raštu paprašius, tiekėjai privalo per Komisijos nurodytą terminą pateikti raštu papildomus paaiškinimus nekeisdami pasiūlymo esmės.
41. Jeigu dalyvis pateikė netikslius, neišsamius ar klaidingus dokumentus ar duomenis apie atitiktį konkurso sąlygų reikalavimams arba šių dokumentų ar duomenų trūksta, Komisija privalo prašyti dalyvį šiuos dokumentus ar duomenis patikslinti, papildyti arba paaiškinti per Komisijos nustatytą protingą terminą. Tikslinami, papildomi, paaiškinami ir pateikiami nauji gali būti tik dokumentai ar duomenys dėl tiekėjo atitikties kvalifikacijos reikalavimams, tiekėjo įgaliojimas asmeniui pasirašyti pasiūlymą, jungtinės veiklos sutartis ir dokumentai, nesusiję su pirkimo objektu, jo techninėmis charakteristikomis, sutarties vykdymo sąlygomis ar pasiūlymo kaina.
42. Jeigu pateiktame pasiūlyme Komisija randa pasiūlyme nurodytos kainos apskaičiavimo klaidų, ji privalo raštu paprašyti tiekėjų per jos nurodytą terminą ištaisyti pasiūlyme pastebėtas aritmetines klaidas, nekeičiant Vokų su pasiūlymais atplėšimo posėdžio metu paskelbtos kainos. Taisydamas pasiūlyme nurodytas aritmetines klaidas, tiekėjas neturi teisės atsisakyti kainos sudedamųjų dalių arba papildyti kainą naujomis dalimis.
43. Kai pateiktame pasiūlyme nurodoma neįprastai maža kaina, Komisija turi teisę, o ketindama atmesti pasiūlymą, privalo tiekėjo raštu paprašyti per Komisijos nurodytą protingą terminą pagrįsti neįprastai mažą pasiūlymo kainą. Kreipdamasis į tiekėją dėl neįprastai mažos kainos pagrindimo, Pirkėjas gali prašyti jo pateikti Pirkėjui kyla neaiškumų dėl tiekėjo pateikto kainos pagrindimo (tiekėjas pateikia tinkamus pasiūlyme nurodytos kainos pagrįstumo įrodymus, tačiau jie nėra visiškai aiškūs), ji gali prašyti tiekėjo paaiškinti savo pateiktą pagrindimą.
44. Komisija ekonomiškai naudingiausią pasiūlymą išrenka pagal kainos ir kokybės santykį. Laimėjusiu bus pripažintas tas pasiūlymas, kuris gaus daugiausiai ekonominio naudingumo balų.

# Ekonomiškai naudingiausio pasiūlymo vertinimas bus atliekamas pagal vertinimo kriterijus ir jų lyginamuosius svorius, nurodytus konkurso sąlygų 8 punkte. Nebus taikomi jokie kiti atrankos kriterijai nei nurodyti .

# Pasiūlymuose nurodytos kainos bus vertinamos eurais. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį paskutinę pasiūlymų pateikimo termino dieną.

# Komisija atmeta pasiūlymą, jeigu:

* 1. pasiūlymą pateikęs tiekėjas neatitinka pirkimo dokumentuose nustatytų kvalifikacinių reikalavimų arba, jei tiekėjas nepatikslino pateiktų neišsamių ar netikslių duomenų apie savo kvalifikaciją;
  2. pasiūlymas neatitiko konkurso sąlygose nustatytų reikalavimų (tiekėjo pasiūlyme nurodytas pirkimo objektas neatitinka reikalavimų, nurodytų 1 priede, ir kt.);
  3. tiekėjas per Pirkėjo nurodytą terminą neištaisė aritmetinių klaidų ir (ar) nepaaiškino pasiūlymo;
  4. tiekėjas pateikė melagingą informaciją, kurią Pirkėjas gali įrodyti bet kokiomis teisėtomis priemonėmis;
  5. tiekėjo, kurio pasiūlymas neatmestas dėl kitų priežasčių, buvo pasiūlyta per didelė, Pirkėjui nepriimtina kaina;
  6. buvo pasiūlyta neįprastai maža kaina ir tiekėjas Komisijos prašymu nepateikė raštiško kainos sudėtinių dalių pagrindimo arba kitaip nepagrindė neįprastai mažos kainos.

1. Apie pasiūlymo atmetimą tiekėjas informuojamas per 2 darbo dienas nuo šio sprendimo priėmimo dienos.
2. **PASIŪLYMŲ EKONOMINIO NAUDINGUMO VERTINIMAS**
3. Pasiūlymai bus vertinami pagal ekonominio naudingumo kriterijus, t.y. kainos ir kokybės santykį:

| **Vertinimo kriterijai** | **Lyginamasis svoris, įvertinant ekonominį naudingumą** |
| --- | --- |
| Pirmas kriterijus - **Kaina (C)** | X=50 |
| Antras kriterijus – **Kokybiniai parametrai (T)** | Y=50 |
| **Ekonominis naudingumas (S)** | S=100 |

1. T kriterijaus vertinimo tvarka:

|  |  |
| --- | --- |
| Vertinimo kriterijai ir parametrai | Lyginamasis svoris ekonominio naudingumo įvertinime |
| **I kriterijus: Prekių garantinis terminas (T1)** | **Y1 = 35** |
| **II kriterijus: Techninio aptarnavimo reagavimo laikas (T2)** | **Y2 = 10** |
| **III kriterijus: Pakuros darbo efektyvumas (T3)** | **Y3 = 5** |

* 1. Vertinimo kriterijų aprašymas:

|  |  |  |
| --- | --- | --- |
| Eil. Nr. | Vertinimo kriterijus | Kriterijaus detalizavimas |
|
| 1. | Įrangos garantinis aptarnavimas | Suteikti sumontuotos įrangos – biokuro karšto oro generatoriaus su priklausiniais – garantiją ne mažesniam nei 2 metų laikotarpiui.  Įrangos garantinis aptarnavimas apima: įrangos priežiūrą, remontą, šalinant gedimus ir keičiant sugedusias dalis, periodinę diagnostiką ir profilaktiką, kuri turi būti atliekama 1 kartą per mėnesį, savalaikį besidėvinčių dalių keitimą, savalaikį tepalų keitimą taip pat kitus įrangos funkcionalumui reikalingus darbus, būtinus kokybiškam ir nenutrūkstamam įrangos darbui per visą garantinį laikotarpį užtikrinti. |
| 2. | Techninio aptarnavimo reagavimo laikas | Turi būti užtikrintas nenutrūkstamas įrangos - biokuro karšto oro generatoriaus su priklausiniais – darbas visą parą. Atsižvelgiant į tai, kad alternatyva (karšto oro gamyba panaudojant suskystintas naftos dujas) ženkliai didina pagamintos produkcijos savikainą, atvykimo atlikti įrangos sutrikimo šalinimo darbus laikas turėtų būti minimalus ir užtikrintas bet kuriuo paros metu.  Laikas (valandomis) skaičiuojamas nuo tiekėjo informavimo apie įrangos techninės priežiūros, remonto ir kt. poreikį įrangos gedimo atveju. |
| 3. | Pakuros darbo efektyvumas | Pakura turi būti suprojektuota taip, kad užtikrintų maksimalų pakuros darbo efektyvumą (pakuros naudingumo koeficientą), kurį nusako naudingos šilumos kiekio ir viso pagamintos šilumos kiekio, sudegus kurui, santykis.  Naudinga šiluma – viso pagaminto šilumos kiekio sudegus kurui ir nuostolių (šilumos kiekis išeinantis per pakuros sieneles į aplinką, nuostoliai dėl nepilno kuro sudegimo, nuostoliai dėl degimo proceso ir pan.) skirtumas.  Pakuros darbo efektyvumas turi būti ne mažiau kaip 90 %. |

1. Pasiūlymo ekonominis naudingumas (S) apskaičiuojamas, sudedant Tiekėjo pasiūlymo kainos (C) ir kitų kriterijų (T) balus.
2. Pasiūlymo kainos (C) balai apskaičiuojami, mažiausios pasiūlytos kainos (Cmin) ir vertinamo Pasiūlymo kainos (Cp) santykį padauginant iš kainos lyginamojo svorio (X).
3. Pasiūlymo techninių parametrų (T) balai apskaičiuojami, sudedant atskirų kriterijų (T1, T2, T3) balus.
4. Kriterijaus (T1) balai skaičiuojami, vertinamo Prekių garantinio termino ir ilgiausio pasiūlyto Prekių garantinio termino santykį padauginant iš kriterijaus lyginamojo svorio (Y1).
5. Kriterijaus (T2) balai skaičiuojami, vertinamo Techninio aptarnavimo reagavimo laiko ir trumpiausio Techninio aptarnavimo reagavimo laiko (valandomis) santykį padauginant iš kriterijaus lyginamojo svorio (Y2).
6. Kriterijaus (T3) balai skaičiuojami, vertinamos pakuros darbo efektyvumo, deginant šlapią iki 45 proc. drėgmės biokurą prie nominalios apkrovos, procentais ir geriausio pakuros darbo efektyvumo, deginant šlapią iki 45 proc. drėgmės biokurą prie nominalios apkrovos, procentais santykį, padauginant iš kriterijaus lyginamojo svorio (Y3).

**9. PASIŪLYMŲ EILĖ IR SPRENDIMAS DĖL PIRKIMO SUTARTIES SUDARYMO**

1. Išnagrinėjusi, įvertinusi ir palyginusi pateiktus pasiūlymus, Komisija nustato pasiūlymų eilę. Pasiūlymai šioje eilėje surašomi ekonominio naudingumo mažėjimo tvarka. Jeigu kelių pateiktų pasiūlymų yra vienodas ekonominis naudingumas, nustatant pasiūlymų eilę pirmesnis įrašomas tas pasiūlymas, kuris pateiktas anksčiausiai.
2. Pirkėjas, priėmęs sprendimą dėl laimėjusio pasiūlymo, apie šį sprendimą nedelsdamas, bet ne vėliau kaip per 3 darbo dienas, praneša kiekvienam pasiūlymą pateikusiam tiekėjui. Tais atvejais, kai pasiūlymą pateikė tik vienas tiekėjas, pasiūlymų eilė nenustatoma ir jo pasiūlymas laikomas laimėjusiu, jeigu nebuvo atmestas pagal šių konkurso sąlygų nuostatas.
3. Konkursą laimėjęs tiekėjas privalo pasirašyti pirkimo sutartį per Pirkėjo nurodytą terminą. Pirkimo sutarčiai pasirašyti laikas gali būti nustatomas atskiru pranešimu arba nurodomas pranešime apie laimėjusį pasiūlymą.
4. Jeigu tiekėjas, kurio pasiūlymas pripažintas laimėjusiu, raštu atsisako sudaryti pirkimo sutartį, iki nurodyto laiko neatvyksta sudaryti pirkimo sutarties arba atsisako pirkimo sutartį sudaryti pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju Pirkėjas siūlo sudaryti pirkimo sutartį tiekėjui, kurio pasiūlymas pagal patvirtintą pasiūlymų eilę yra pirmas po tiekėjo, atsisakiusio sudaryti pirkimo sutartį.
5. **PIRKIMO SUTARTIES SĄLYGOS**
6. Sudarant pirkimo sutartį negali būti keičiama laimėjusio tiekėjo pasiūlyme nurodyta kaina, konkurso sąlygose bei pasiūlyme nustatytos pirkimo sąlygos.
7. Esminės pirkimo sutarties vykdymo sąlygos:
   1. Įranga turi būti pristatyta, sumontuota, visi įrangos įdiegimo darbai atlikti per 6 mėn. nuo sutarties pasirašymo dienos, bet ne vėliau nei iki 2018-07-31, adresu: UAB „Vinapack“, Kauno g. 2E, Ežerėlis, Kauno r. Sutarties vykdymo terminas gali būti pratęstas ne daugiau kaip vieną kartą, gavus VšĮ Lietuvos verslo paramos agentūros sutikimą.
   2. Mokėjimai atliekami eurais. UAB „Vinapack“ įsipareigoja įrangą priimti ir laiku apmokėti tiekėjo pateiktą PVM sąskaitą faktūrą. Mokėjimai atliekami tokia tvarka: 20 % sutarties kainos sumokama avansu per 15 d. d. po pirkimo sutarties pasirašymo. Likusi 80 % sutarties kainos sumokama po įrangos pristatymo įdiegimo ir paleidimo darbui.
   3. Kainos per visą sutarties galiojimo laiką yra pastovios ir negali būti keičiamos, išskyrus atvejį, kai teisės aktais pakeičiamas įrangai taikomas PVM. Įrangos kainos pokyčio dydis yra proporcingas PVM tarifo pokyčio dydžiui. Perskaičiuota sutarties kaina įforminama šalių pasirašomu susitarimu, kuris tampa neatsiejama sutarties dalimi.
   4. Sutarties įvykdymo garantija - netesybos. Pirkėjui nutraukus sutartį dėl tiekėjo kaltės - jam nesilaikant sutarties sąlygų ir joje prisiimtų įsipareigojimų, tiekėjas per 7 darbo dienas turi sumokėti Pirkėjui 10 % baudą nuo sutarties kainos, kurios sumokėjimas neatleidžia tiekėjo nuo pareigos atlyginti visus Pirkėjo patirtus nuostolius, tiekėjui nevykdant ar netinkamai vykdant sutartį, tiek, kiek patirti nuostoliai viršija baudą.
   5. Neatlikus apmokėjimo nustatytais terminais, Pirkėjas, tiekėjui pareikalavus, privalo sumokėti 0,03 % delspinigius nuo laiku neapmokėtos sumos už kiekvieną uždelstą dieną, o jei tiekėjas dėl savo kaltės 14 kalendorinių dienų vėluoja pristatyti įrangą ir ją įdiegti nustatytu terminu, Pirkėjas be oficialaus įspėjimo ir neprarasdama teisės į kitas savo teisių gynimo priemones pagal sutartį, pareikalaus delspinigių už kiekvieną sekančią uždelstą dieną, nuo nepristatytos ir neįdiegtos įrangos kainos. Delspinigių dydis apskaičiuojamas nuo nepristatytos ir neįdiegtos įrangos kainos 0,03 % už kiekvieną uždelstą dieną.
   6. Pirkėjas turi teisę vienašališkai nutraukti pirkimo sutartį, jeigu tiekėjas nevykdo savo įsipareigojimų arba vykdo juos kitomis sąlygomis, negu buvo nurodyta konkurso sąlygose ir sutartyje. Jei Pirkėjas nevykdo savo sutartinių įsipareigojimų, tiekėjas gali nutraukti sutartį prieš 30 dienų raštu pranešus apie tai Pirkėjui. Sutartis gali būti nutraukta abipusiu susitarimu.
   7. Sutartis įsigalioja nuo jos pasirašymo datos ir galioja iki pilnų sutartinių įsipareigojimų įvykdymo.
   8. Ginčų nagrinėjimo tvarka:
      1. Pirkimo sutarčiai ir visoms iš šios sutarties atsirandančioms teisėms ir pareigoms taikomi Lietuvos Respublikos įstatymai ir bei kiti norminiai teisės aktai. Sutartis sudaryta ir turi būti aiškinama pagal Lietuvos Respublikos teisę.
      2. Bet kokie nesutarimai ar ginčai, kylantys tarp šalių dėl Pirkimo sutarties, sprendžiami abipusiu susitarimu. Šalims nepavykus susitarti, bet kokie ginčai, nesutarimai ar reikalavimai, kylantys iš Pirkimo sutarties ar susiję su ja, jos pažeidimu, nutraukimu ar galiojimu, neišspręsti šalių susitarimu, sprendžiami kompetentingame Lietuvos Respublikos teisme.

\_\_\_\_\_\_\_\_\_\_\_\_\_\_\_\_\_\_\_

Konkurso sąlygų 1 priedas

**(Pasiūlymo forma)**

(Tiekėjo pavadinimas)

(Juridinio asmens teisinė forma, buveinė, kontaktinė informacija, juridinio asmens kodas, pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas)

**UAB “Vinapack”**

**PASIŪLYMAS DĖL BIOKURO KARŠTO ORO GENERATORIAUS SU PRIKLAUSINIAIS IR JO ĮDIEGIMO PIRKIMO**

**A dalis. Techninis pasiūlymas**

(Data)

\_\_\_\_\_\_\_\_\_\_\_\_\_

(Sudarymo vieta)

|  |  |
| --- | --- |
| Tiekėjo pavadinimas */Jeigu dalyvauja ūkio subjektų grupė, surašomi visi dalyvių pavadinimai/* |  |
| Tiekėjo adresas */Jeigu dalyvauja ūkio subjektų grupė, surašomi visi dalyvių adresai/* |  |
| Įmonės kodas |  |
| Pridėtinės vertės mokėtojo kodas |  |
| Už pasiūlymą atsakingo asmens vardas ir pavardė\* |  |
| Telefono numeris |  |
| Fakso numeris |  |
| El. pašto adresas |  |

\**jeigu pasiūlymą pateikia ne vadovas, su pasiūlymu pateikiama įgaliojimo patvirtinta kopija.*

1. Šiuo pasiūlymu pažymime, kad sutinkame su visomis pirkimo sąlygomis, nustatytomis:

* 1. konkurso skelbime, paskelbtame internetinėje svetainėje [www.esinvesticijos.lt](http://www.esinvesticijos.lt);
  2. konkurso sąlygose;
  3. kituose pirkimo dokumentuose (jų paaiškinimuose, papildymuose).

1. Pasitelksime šiuos subtiekėjus, kurių pajėgumais remsimės, kad atitikti techninio ir profesinio pajėgumo reikalavimus ir/ar vykdydami pirkimo sutartį:

|  |  |
| --- | --- |
| Subrangovo (-ų), subtiekėjo (-ų) ar subteikėjo (-ų) pavadinimas (-ai) |  |
| Subrangovo (-ų), subtiekėjo (-ų) ar subteikėjo (-ų) adresas (-ai) |  |
| Specialistai ir ekspertai, kuriais bus remiamasi įrodinėjant tiekėjo kvalifikaciją ir vykdant pirkimo sutartį, tačiau jie nėra tiekėjo ar tiekėjo pasitelkiamo(ų) subrangovo(ų), subtiekėjo (ų), subteikėjo (ų) darbuotojai pasiūlymo pateikimo metu, bet laimėjimo atveju būtų įdarbinti |  |
| Įsipareigojimų dalis (nurodant konkrečius pagal pirkimo sutartį prisiimamus įsipareigojimus), kuriai ketinama pasitelkti subrangovą (-us), |  |

1. Šiame pasiūlyme yra pateikta ir konfidenciali informacija:

|  |  |
| --- | --- |
| Eil. Nr. | Pateikto dokumento pavadinimas |
|  |  |
|  |  |

***Pastaba*.** Pildyti tuomet, jei bus pateikta konfidenciali informacija. Tiekėjas negali nurodyti, kad konfidencialus yra visas pasiūlymas.

1. Siūloma įranga (biokuro karšto oro generatorius su priklausiniais) visiškai atitinka pirkimo dokumentuose nurodytus reikalavimus ir jos pagrindinės savybės tokios:

|  |  |  |  |
| --- | --- | --- | --- |
| Nr. | Funkcijų ir/ar techninių reikalavimų (rodiklių)pavadinimas (apibūdinimas) | Techniniai reikalavimai (rodikliai) | Siūlomos įrangos parametras, atitinkantis techninius reikalavimus (rodiklius) |
| 1. | Pakuros tipas | Judantis ardynas su aukštatemperatūrinėmis keramikinėmis/betoninėmis plokštėmis ir perforuotomis ardelėmis. |  |
| 2. | Pakuros keramikinių/betoninių plokščių atsparumas temperatūrai | Ne mažiau kaip 1700 oC |  |
| 3. | Kaminas | Nerūdijančio plieno įdėklas, 12 m |  |
| 4. | Pelenų pašalinimas iš pakuros | Automatinis |  |
| 5. | Pakuroje naudojamo kuro drėgmė | Ne didesnė kaip 45­ % |  |
| 6. | Degimo efektyvumas | Ne mažiau kaip 90 % |  |
| 7. | Minimali pakuros apkrovimo riba | Ne daugiau 15 % |  |
| 8. | Karšto oro generatoriaus galia | Ne mažesnė kaip 1400 kW |  |
| 9. | Skaičiuotina paduodamo į technologiją oro temperatūra | 270 °C |  |
| 10. | Į džiovyklą tiekiamo oro temperatūros T1 diapazonas | 150-260 °C ± 5 °C |  |
| 11. | Šilumos šaltinio našumas | 50 – 100 % ribose |  |
| 12 | Šilumokaičio tipas | Degimo produktai – oras |  |
| 13. | Pakura suprojektuota deginti smulkintos medienos skiedras | skiedrų matmenys 15x50x50 mm. Atskiros skiedros, sudarančios iki 3 % visos kuro masės, gali būti iki 70 mm ilgio |  |

1. Pateikiame ekonomiškai naudingiausio pasiūlymo vertinimo kriterijų aprašymą:

|  |  |  |
| --- | --- | --- |
| **Eil. Nr.** | **Techniniai rodikliai** | **Siūlomo rodiklio reikšmė** |
|  | **I kriterijus: Prekių garantinis terminas (T1)** | *[nurodomas biokuro karšto oro generatoriaus su priklausiniais garantinis terminas] [Tiekėjas pateikia garantinį raštą ar kitą lygiavertį dokumentą]* |
|  | **II kriterijus: Techninio aptarnavimo reagavimo laikas (T2)** | *[nurodomas techninio aptarnavimo reagavimo laikas valandomis]* |
|  | **III kriterijus: Pakuros darbo efektyvumas (T3)** | *[nurodomas pakuros darbo efektyvumo procentas deginant šlapią iki 45 proc. drėgmės biokurą] [Tiekėjas pateikia garantinį raštą ar kitą lygiavertį dokumentą]* |

1. Kartu su techniniu pasiūlymu pateikiami šie dokumentai:

|  |  |  |
| --- | --- | --- |
| Eil.Nr. | Pateiktų dokumentų pavadinimas | Dokumento puslapių skaičius |
| 1. |  |  |
| 2. |  |  |
| 3. |  |  |
| 4. |  |  |
| 5... |  |  |

1. Pasiūlymas galioja iki termino, nustatyto pirkimo dokumentuose, t.y. iki 2018 m. kovo 12 d. imtinai.

|  |  |  |  |  |  |
| --- | --- | --- | --- | --- | --- |
| (Tiekėjo arba jo įgalioto asmens pareigų pavadinimas) |  | (Parašas) |  | (Vardas ir pavardė) |  |

\_\_\_\_\_\_\_\_\_\_\_\_\_\_

Konkurso sąlygų 2 priedas

**(Pasiūlymo forma)**

(Tiekėjo pavadinimas)

(Juridinio asmens teisinė forma, buveinė, kontaktinė informacija, juridinio asmens kodas, pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas)

**UAB “Vinapack”**

**PASIŪLYMAS DĖL BIOKURO KARŠTO ORO GENERATORIAUS SU PRIKLAUSINIAIS IR JO ĮDIEGIMO PIRKIMO**

**B dalis. Kaina**

\_\_\_\_\_\_\_\_\_\_\_\_\_

(Data)

\_\_\_\_\_\_\_\_\_\_\_\_\_

(Sudarymo vieta)

|  |  |
| --- | --- |
| Tiekėjo pavadinimas */Jeigu dalyvauja ūkio subjektų grupė, surašomi visi dalyvių pavadinimai/* |  |

Mūsų pasiūlymo B dalyje yra nurodyta pasiūlymo A dalyje siūlomos įrangos ir jos įdiegimo kaina. Kaina nurodyta šioje lentelėje:

|  |  |  |  |
| --- | --- | --- | --- |
| Eil. Nr. | Pavadinimas | Kaina  Eur be PVM | Kaina  Eur su PVM |
| 1. Karšto oro generatorius, naudojantis AEI įrangą: | | | |
| 1.1. | 1,4 MW galios biokuro karšto oro generatorius su priklausiniais ir jo montavimo paslaugos |  |  |
| 1.2. | Pelenų šalinimo transporteriai, pelenų konteineris |  |  |
| 2. | Įmonės aprūpinimo šilumos energija sistemos statybos darbai, paleidimas į eksploataciją |  |  |
|  |  |  |  |
|  |  |  |  |
|  |  |  |  |
|  |  |  |  |

**Pasiūlymo suma su PVM** *(suma skaičiais ir žodžiais):* **\_\_\_\_\_\_\_\_\_\_\_\_\_\_\_\_\_\_Eur**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Į šia sumą įeina visi mokesčiai ir išlaidos taip pat ir PVM\*, kuris sudaro** *(suma skaičiais ir žodžiais):* **\_\_\_\_\_\_\_\_\_\_ Eur**

*\*Tais atvejais, kai pagal galiojančius teisės aktus tiekėjui nereikia mokėti PVM, jis nurodo priežastis, dėl kurių PVM nemoka.*

Teikdami šį pasiūlymą mes patvirtiname, kad į mūsų siūlomą Biokuro karšto oro generatorius su priklausiniais ir jo įdiegimo paslaugų kainą įskaičiuoti visi mokesčiai ir visos pirkimo sutarties vykdymo išlaidos ir kad mes prisiimame riziką už visas išlaidas, kurias, teikdami pasiūlymą ir laikydamiesi Techninės užduoties sąlygų, privalėjome įskaičiuoti į pasiūlymo kainą.

|  |  |  |  |  |  |
| --- | --- | --- | --- | --- | --- |
| (Tiekėjo arba jo įgalioto asmens pareigų pavadinimas) |  | (Parašas) |  | (Vardas ir pavardė) |  |

Konkurso sąlygų 3 priedas

**BIOKURO KARŠTO ORO GENERATORIAUS SU PRIKLAUSINIAIS IR JO ĮDIEGIMO**

**TECHNINĖ SPECIFIKACIJA**

**1. ĮŽANGA**

UAB „Vinapack“, gaminanti ekologiškas pakuotes maisto produktams, įgyvendina Europos Sąjungos struktūrinių fondų lėšų bendrai finansuojamą projektą „Atsinaujinančių energijos šaltinių diegimas UAB „Vinapack“ (Nr. 04.2.1.-LVPA-K-836-01-0006).

**Projekto tikslas** – sumažinti energijos vartojimo intensyvumą įmonėje, kartu didinant energijos gamybą iš atsinaujinančių energijos išteklių.

Projekto tikslas bus pasiektas įgyvendinant numatomą *uždavinį*: rekonstruoti esamą įmonės apsirūpinimo šiluma sistemą.

Projekto įgyvendinimo metu numatoma rekonstruoti apsirūpinimo šilumos energija sistemą, įrengiant biokuro karšto oro generatorių, naudojantį atsinaujinančius energijos išteklius.

Įgyvendinus projektą:

• bus sumažinta UAB Vinapack produkcijos savikainos priklausomybė nuo į Lietuvos Respubliką importuojamo iškastinio kuro;

• bus sumažinta UAB Vinapack gaminamos produkcijos savikaina ir padidintas įmonės konkurencinis pranašumas;

• bus sumažinta aplinkos tarša į atmosferą neišmetant 2 566 tonos CO2 per metus iš iškastinio SND kuro;

• bus padidintas vietinio atsinaujinančio kuro poreikis t.y. 14 644 MWh/m arba 162 490 € be PVM/m – taip skatinant Lietuvos Respublikos BVP augimą;

• bus prisidėta prie Baltijos jūros regiono strategijos veiksmų energetikos sektoriuje, didinant AEI vartojimą šilumos gamyboje.

**2. SUTARTIES UŽDAVINIAI IR PLANUOJAMI REZULTATAI**

Tiekėjui keliamas tikslas – UAB „Vinapack“ įmonės teritorijoje įdiegti biokuro karšto oro generatorių su priklausiniais, siekiant sumažinti šilumos gamybos sąnaudas technologiniams procesams (karšto oro generavimui). Biokuro karšto oro generatorius su priklausiniais turi būti įrengiamas pagal principą **„iki rakto“**.

Pateikdami konkursinę medžiagą, konkurso dalyviai privalo pateikti pagrindinės įrangos charakteristikas.

Planuojami rezultatai – UAB „Vinapack“ rekonstruota apsirūpinimo šilumos energija sistema, įrengiant biokuro karšto oro generatorių, naudojantį atsinaujinančius energijos išteklius.

**Vykdydamas sutartį tiekėjas privalo:**

1. Pateikti biokuro karšto oro generatorių su priklausiniais:

* 1. kurie pasižymi šiomis minimaliomis techninėmis savybėmis:
     1. pakura turi būti judančio ardyno ir tinkama sauso/šlapio kuro deginimui, pakura su aukštatemperatūrinėmis keramikinėmis/betoninėmis plokštėmis ir perforuotomis ardelėmis.
     2. Karšto oro generatorius su šamoto futeruote ir oro padavimo ventiliatoriumi (-ais).
     3. Multiciklonas 3X3 su dūmsiurbe valdoma dažnio keitikliu.
     4. Šiltintas su nerūdijančio plieno įdėklu 12 metrų aukščio kaminas.
     5. Automatinis pelenų šalinimas iš pakuros.
     6. Pelenų konteineris 1 m3.
     7. Valdymas ir O2 kontrolė: moduliacinis su dažnio keitikliais.
     8. Avarinių GSM signalų perdavimas į budinčio asmens mob. tel.
     9. Konteinerinio tipo 3 X 3 X 3 metrų kuro bunkeris su hidrauliškai judančiomis grindimis ir trimis kuro padavimo į katilą sraigtais (trys vnt.), hidrauliškai pakeliamu stogu.
     10. Atskiri pirminio ir antrinio degimo oro ventiliatoriai.
     11. Automatiškai atsistatanti grįžtamos liepsnos gesinimo įranga.
     12. Karšto oro tiekimo vamzdynas su atjungimo sklendėmis (2 vnt.)
     13. Pakuroje turi būti galimas naudoti įvairių rūšių ir įvairaus drėgnumo iki 45 % drėgmės kuras.
     14. Degimo efektyvumas: ne mažiau kaip 90 %.
     15. Minimali pakuros apkrovimo riba - ne daugiau kaip 15%.
     16. Pilnas automatizavimas (kuro padavimas, pelenų šalinimas iš pakuros, moduliacinis apkrovos našumo valdymas, užduotos paduodamo oro temperatūros palaikymas).
     17. KARŠTO ORO GENERATORIAUS PAGRINDINIAI PARAMETRAI: Max. galia, netto: 1400 kW, (esant iki 45% drėgmės kurui).
     18. Skaičiuotina paduodamo į technologiją oro temperatūra: 270 °C.
     19. Oro srauto temperatūra: 100 - 265 °C.
     20. Garantinis dulkių procentas kure – 20 %.
     21. Tiekiama pakura turi užtikrinti tiek šlapio, tiek itin sauso biokuro kokybišką ir efektyvų sudeginimą visame katilo apkrovimo diapazone 15% - 100% negadinant pakuros mūro ir garantuojant ilgalaikę katilo ir pačios pakuros eksploataciją. Pakuroje naudojamos keraminės/betoninės plokštės atsparios kaitrai ne mažiau kaip 1700 oC. Pakuros plokštės turi būti lengvai keičiamos.
     22. Į džiovyklą tiekiamo oro temperatūros T1 diapazonas 150-260 °C ± 5 °C, kai iš džiovyklos grįžtančio oro temperatūra T2 ~ 106 °C.
     23. Į esamą džiovyklos technologinę liniją tiekiamas karštas oras turi būti be priemaišų, t.y., turi būti atskirtas nuo degimo produktų ir nuo kietų dalelių, esančių biokuro degimo produktuose. Tai reiškia, kad technologinėje schemoje privalo būti šilumokaitis „degimo produktai/oras“.
     24. Šio šilumokaičio atiduodama (su karštu oru) šiluminė galia turi būti ne mažesnė kaip 1400 kW.
     25. Naujas šilumos šaltinis turi užtikrinti didžiausios džiovyklos šilumos poreikius. Reikalui esant, turi užtikrinti ir vien tik mažesnės džiovyklos poreikį. Naujo šilumos šaltinio darbas su abiejomis džiovyklomis vienu metu nenumatomas.
     26. Naujas šilumos šaltinis turi sugebėti sklandžiai dirbti 50 – 100 % našumo ribose.
     27. Pakura turi būti suprojektuota deginti smulkintos medienos skiedras, kurių matmenys 15x50x50 mm. Atskiros skiedros gali būti iki 70 mm ilgio - tokios skiedros turi sudaryti iki 3 % visos kuro masės.
     28. Šilumos gamybos įrenginiai bei priklausiniai turi būti sumontuoti taip, kad jų viduje ir išorėje nevyktų kondensacijos procesas.
  2. Įranga privalo būti suderinta su esama technologine schema, pateikta 1 PRIEDE.
  3. Šiuo metu įmonėje dirba dvi džiovyklos, kiekviena jų turi nuosavą šilumos šaltinį – kūryklą, kurioje deginamos suskystintos naftos dujos (propano – butano mišinys). Esama didesnė kūrykla naudoja apie 40-45 nm3/h suskystintų naftos dujų (propano – butano mišinio). Į džiovyklą kartu su džiovinama produkcija tiekiama iki 1000 kg/h vandens, ir šį drėgmės kiekio pašalinimą turi užtikrinti diegiamas šilumos šaltinis su priklausiniais.
  4. Suteikti sumontuotos įrangos garantiją ne mažesniam nei 2 metų laikotarpiui.

1. Atlikti statybos ir montavimo darbus:
   1. Naujai montuojami įrengimai turi būti prijungti prie veikiančių vandens, elektros energijos, kanalizacijos technologinių sistemų, su kuriomis galima susipažinti apžiūros metu.
   2. Esant poreikiui, atlikti esamų pastatų statybinių konstrukcijų ekspertizę ir pateikus pagrindimą, dalį šilumos gamybos įrangos priklausinių montuoti ant pastato stogo virš esamos katilinės.
   3. Vieta šilumos gamybos įrangos su priklausiniais išdėstymui pateikta 2 PRIEDE.
   4. Biokuro deginimo įrenginiai su priklausiniais turi būti pilnai automatizuoti, pakurą bei dūmų šalinimo ventiliatorių aptarnaujantys elektros varikliai privalo turėti dažnio keitiklius.
   5. Esama technologinė šilumos gamybos įranga (kūrykla su esamais dujiniais degikliais) turi išlikti tam, kad esant reikalui, ją būtų galima naudoti vietoje naujos įrangos kaip rezervinį šilumos šaltinį. Todėl būtina sumontuoti tokią uždaromąją – reguliuojančiąją armatūrą, kurios pagalba būtų galima atlikti būtinus srautų perjungimus.
   6. Visi projekte numatomi įrenginiai turi turėti CE ženklinimą.
   7. Dūmtraukyje turi būti mėginių paėmimo ir matavimo anga.
   8. Suteikti garantiją paslėptiems darbams ne mažesniam nei 10 metų laikotarpiui.
2. Atlikti naujai sumontuotos įrangos paleidimą, derinimą, bandomąją eksploataciją, pridavimą.

**3. LOGISTIKA IR LAIKAS**

Įrengimai turi būti pristatyti ir visi įdiegimo darbai atlikti per 6 mėn. nuo sutarties pasirašymo dienos, bet ne vėliau nei iki 2018-07-31.

Įrengimai pristatomi ir jų įdiegimo darbai atliekami adresu: UAB „Vinapack“, Kauno g. 2E, Ežerėlis, Kauno r.

1 PRIEDAS. PRINCIPINĖ ESAMOS DŽIOVYKLOS SCHEMA





2 PRIEDAS. Galima šilumos gamybos įrangos su priklausiniais statymo ir montavimo vieta.

